Diari Oficial de la Generalitat Valenciana


Sumari del DOGV 1537, del 08-05-1991 (1991/821031)

DECRET 71/1991, de 29 d'abril, del Consell de la Generalitat Valenciana, pel qual s'aprova l'Oferta d'Ocupació de personal adscrit a les institucions sanitàries del Servei Valencià de Salut per a 1991.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/04/29/71/dof/vci/html**

### Dades del document

Número de DOGV
:   1537

Data del DOGV
:   08-05-1991

Secció del DOGV
:   DISPOSICIONS GENERALS

Número del document
:   1991/821031


Data del document
:   29-04-1991

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 71/1991, de 29 d'abril, del Consell de la Generalitat Valenciana, pel qual s'aprova l'Oferta d'Ocupació de personal adscrit a les institucions sanitàries del Servei Valencià de Salut.  
El Decret 114/1989, del 17 de juliol, del Consell de la Generalitat Valenciana, va establir que el Govern Valencià aprovarà anualment l?Oferta d'Ocupació de personal adscrit a les institucions sanitàries dependents del Servei Valencià de Salut, la qual estarà integrada pel conjunt de places vacants dotades pressupostàriament que, estant subjectes a l?àmbit d?aplicació de l'article 1 del Decret 71/1989, de 15 de maig, del Consell de la Generalitat Valenciana, sobre regulació dels òrgans de gestió del personal de la Conselleria de Sanitat i Consum i òrgans adscrits, foren objecte de convocatòria al llarg de l'any, independentment de la seua naturalesa jurídica.  
D'altra banda, per raó de l?entrada en vigor del Reial-decret 118/1991, del 25 de gener, dictat com a desenvolupament de l'article 34 de la Llei 4/1990, del 29 de juny, que obliga a modificar les bases de les convocatòries de personal estatutari, cal habilitar la Conselleria de Sanitat i Consum perquè puga executar conjuntament les convocatòries de les places incloses en aquesta oferta i les anunciades en l'aprovada per a 1990 pel Decret 177/1990, del 29 d'octubre, del Consell de la Generalitat Valenciana.  
Sorgeix, així mateix, la necessitat d'adaptar, mitjançant norma amb rang suficient, determinades categories estatutàries del personal no sanitari dels serveis generals d'institucions sanitàries a les mesures de racionalització programades pel Servei Valencià de Salut per als citats serveis i crear una nova categoria de personal mèdic per tal de permetre el desenvolupament de les funcions de les unitats de documentació clínica i admissió dels hospitals previstes en el Decret 122/1988, de 29 de juliol, del Consell de la Generalitat Valenciana, que difícilment poden ser realitzades per personal de les actuals categories de l?estatut jurídic de personal mèdic.  
La publicació de la Llei 6/1990, de 14 de novembre, d'adaptació de la Llei 10/1985, de 31 de juliol, de la Funció Pública Valenciana, i l'aprovació, mitjançant el Decret Legislatiu de 20 de març de 1991, del Consell de la Generalitat Valenciana, del text refós de la llei, ha determinat la necessitat de revisar la naturalesa jurídica dels llocs de treball dels serveis veterinaris, i els ha donat la consideració de llocs de naturalesa funcionarial d'administració especial, atés el que preveu l'article 16 de l?esmentat text refós. El mateix ha succeït amb els llocs de treball corresponents a Analistes Programadors, Analistes d'Aplicacions i Operador Central que, com els dels serveis veterinaris, es trobaven inclosos en l?Oferta d'Ocupació per a 1990. Això obliga a modificar l?esmentada oferta, incrementant-ne el nombre de places ofertes el 1990 amb les vacants existents el 1991.  
En virtut d'això, a proposta del Conseller de Sanitat i Consum, després de la negociació amb els sindicats més representatius que integren la Mesa Sectorial de Sanitat i prèvia deliberació del Govern Valencià, en reunió del dia 29 d'abril de 1991,  
DECRETE:  
Article 1  
L'aprovació de l'Oferta d'Ocupació de personal adscrit a les institucions sanitàries del Servei Valencià de Salut per a 1991.  
Article 2  
L'Oferta d'Ocupació, que mitjançant aquest decret s'aprova, està constituïda per les places vacants dotades econòmicament en els pressupostos de la Generalitat Valenciana per a aquest exercici, que figuren en l'annex, i hi es diferencien les de naturalesa estatutària d'aquelles que tenen naturalesa laboral.  
Article 3  
Podran convocar-se, a més de les places vacants assenyalades en l'annex, aquelles que es produesquen per raó de l'aplicació de la Llei 53/1984, del 26 de desembre, d'incompatibilitats del personal al servei de les administracions públiques, i normes de desplegament, la provisió de les quals siga imprescindible per al bon funcionament dels serveis.  
Article 4  
En les convocatòries corresponents a places de personal estatutari es reservaran per a la seua provisió per torn de trasllats les places que en cada convocatòria es determinen, de conformitat amb allò establert en els articles 16 i 17 del Reial Decreto 118/1991, de 25 de gener, en les condicions que es contemplen en les corresponents convocatòries.  
Article 5  
De conformitat amb allò establert en l'article 14U del Reial Decret 118/91, anteriorment citat, del total de places de naturalesa estatutària que hagen de ser proveïdes mitjançant proves selectives incloses en aquesta oferta, podran reservar-se fins a un 50 per 100 per a la seua provisió pel sistema de promoció interna en les condicions establertes en les citades normes i en les, bases de les respectives convocatòries.  
Així mateix, podran reservar-se un nombre no inferior al 20 per 100 ni superior al 40 per 100 per a la seua provisió pel sistema de promoció interna del total de les places de naturalesa laboral contingudes en aquesta oferta.  
Article 6  
1. D'acord amb allò establert en la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses les persones amb minusvàlues en igualtat de condicions amb els altres aspirants.  
Les convocatòries per a la provisió de llocs de l?Oferta d'Ocupació no establiran exclusions per minusvàlues, tret dels casos en que siguen incompatibles amb l?exercici de les tasques o els funcions corresponents.  
En les proves selectives s'establiran, per a les persones amb minusvàlues que ho sol·liciten, les adaptacions possibles de temps i mitjans per a la seua realització, i en les convocatòries s'indicarà expressament aquesta possibilitat, com també que els interessats hauran de formular la petició corresponent en la sol·licitud de participació en la convocatòria.  
2. En les convocatòries s'establirà una reserva, per als qui tinguen la condició legal de persona amb minusvàlua, no inferior al 2%, de manera que tal reserva permeta aconseguir progressivament el dit percentatge de la plantilla de personal, en relació amb allò previst en la Llei 13/1982, de 7 d'abril. L'opció de llocs reservats haurà de formular-se en la sol·licitud de participació en les convocatòries, cosa que aquestes hauran d'indicar expressament.  
3. A l?efecte d'aquest article, correspondrà als òrgans competents de la Conselleria de Treball i Seguretat Social o, si escau, als òrgans competents de les comunitats autònomes, l'acreditació de la condició de persona amb minusvàlua i la compatibilitat amb l?exercici de tasques i funcions pròpies dels llocs de treball. En totes les convocatòries s'indicarà expressament la competència.  
Article 7  
En cap cas caldrà la prèvia inscripció en les oficines d'ocupació per a participar en les proves selectives que es deriven d'aquesta oferta.  
Article 8  
Les convocatòries objecte d'aquesta oferta hauran de fer-se públiques en el termini màxim de tres mesos des de la publicació d'aquest decret.  
Article 9  
Els aspirants que accedesquen a les proves previstes en les convocatòries podran utilitzar qualsevol dels dos idiomes oficials de la Comunitat Valenciana.  
DISPOSICIONS ADDICIONALS  
Primera  
Les bases de les convocatòries de places de naturalesa estatutària hauran d'aprovar-se per la Conselleria de Sanitat i Consum i ajustar-se als preceptes bàsics continguts en el Reial Decret 118/1991, de 25 de gener.  
Segona  
Totes les places convocades en aquesta Oferta d'Ocupació s'adscriuran a la institució sanitària corresponent, però tindran la consideració de places del districte sanitari o àrea o zona de salut, segons els casos, que corresponga a la institució i implicaran l?obligació de prestació de serveis en aquest àmbit territorial.  
Tercera  
Es faculta la Conselleria de Sanitat i Consum perquè incloga en les convocatòries que es dicten en desenvolupament d'aquest decret les places anunciades en l?Oferta d'Ocupació de personal adscrit a les institucions sanitàries del Servei Valencià de Salut per a 1990 quan, a l?entrada en vigor d'aquesta norma, no s'hagués fet l'anunci de la seua convocatòria.  
Quarta  
1. Els llocs de treball inclosos en l?Oferta d'Ocupació per a 1990 de personal adscrit a les institucions sanitàries del Servei Valencià de Salut, aprovada pel Decret 177/1990, de 29 d'octubre, del Consell de la Generalitat Valenciana, corresponents a veterinaris d'àrea, seran exercits per funcionaris d'administració especial, del grup A, llicenciats en veterinària, d?acord amb la classificació operada en els esmentats llocs, el nombre dels quals suma 158.  
2. Es consideren així mateix com a llocs de treball reservats a personal funcionari del sector d'administració especial els corresponents a Analista d'Aplicacions, Analista Programador i Operador Central, inclosos a l?esmentada oferta de 1990.  
Cinquena  
S'incorpora a l?estatut jurídic de personal mèdic, aprovat pel Decret 3160/1996, de 23 de desembre, la categoria de Metge de Documentació Clínica i Admissió, les places de la qual seran cobertes, en les condicions establertes per la normativa estatutària aplicable i les bases de convocatòria que siguen aprovades per la Conselleria de Sanitat i Consum, per aquells que posseesquen el títol de llicenciat en medicina i cirurgia i acrediten coneixements suficients en la matèria. El personal d'aquesta categoria exercirà les seues funcions amb destinació en les Unitats de Documentació Clínica i Admissió previstes en els articles 12, 13 i 14 del Decret 122/1988, de 29 de juliol, del Consell de la Generalitat Valenciana, les competències de les quals van ser desenvolupades per l?Ordre de la Conselleria de Sanitat i Consum de 15 de novembre de 1988.  
Sisena  
S'incorpora al grup de personal tècnic de l'Estatut Jurídic de Personal no Sanitari, aprovat per Ordre de 5 de juliol de f971 del Ministeri de Treball, la categoria de Tècnic/a de Manteniment, classificat, a l'efecte d'allò establert en l'article tercer del Reial Decret-llei 3/1987, d'11 de setembre, en el grup C, que realitzarà les funcions descrites en l'apartat 2 de l'article 1l del citat Estatut.  
Setena  
S'incorpora al grup de personal subaltern de l'estatut jurídic de personal no sanitari, aprovat per Ordre de 5 de juliol de 1971, del Ministeri de Treball, la categoria d'empleat/-da de bugaderia, classificada, a l?efecte d'allò establert en l'article tercer del Reial Decret-llei 3/1987, d'11 de setembre, en el grup E, que realitzarà les funcions descrites en els apartats 4 i 5 de l'article 14 del citat estatut.  
Vuitena  
Es declaren a amortitzar les places vacants de les següents categories estatutàries:  
- Mestre/a industrial   
- Bugader/a   
- Planxador/a  
DISPOSICIONS TRANSITORIES  
Primera  
1. Una vegada constituïts els equips d'atenció primària, les seues places seran proveïdes mitjançant oferta d'incorporació a ells, al personal de la corresponent Zona Bàsica de Salut. En el cas que siga superior el nombre de persones que exercesquen l'opció que el de places de l?Equip, i si les necessitats del servei ho aconsellen, podran oferir-se a aquest personal per a trasllat voluntari places en equips d'atenció primària d'altres zones, sempre que corresponguen a la mateixa localitat. Quedaran automàticament amortitzades les places de quota i zona, i altres places de l'antic model en resultar integrats en els equips els seus titulars.  
2. L'oferta d'incorporació directa referida en el paràgraf anterior serà realitzada pels delegats del Servei Valencià de Salut o, si s'escau, gerents d'àrea de salut, després de l'autorització del Director del servei Valencià de Salut, a mesura que es produesca la constitució dels equips d'atenció primària.  
3. El personal que no opte per la incorporació continuarà prestant serveis en la Zona Bàsica de Salut, sota la direcció del coordinador de l?equip d'atenció primària.  
4. Les places dels equips d'atenció primària que no es proveesquen pel sistema establert en el punt 1 anterior, i les funcions dels quals no puguen ser realitzades pel personal que no opte per la incorporació directa, seran proveïdes pels procediments reglamentàriament establerts.  
Segona  
1. Les places dels equips únics d'assistència especialitzada seran proveïdes mitjançant l?oferta d'incorporació a ells dels especialistes de quota del districte sanitari corresponent. En el cas que siga superior el nombre de persones que exercesquen l?opció que el de places de la unitat assistencial corresponent, i si les necessitats del servei ho aconsellen, podran oferir-se a aquest personal per a trasllat voluntari places d'equips únics d'assistència especialitzada d'altres districtes sanitaris, sempre que corresponguen a la mateixa localitat. Quedaran automàticament amortitzades les places de quota del personal que s'integre en els equips únics d'assistència especialitzada.  
2. L'oferta d'incorporació referida en l'apartat anterior serà realitzada pel Director del Servei Valencià de Salut en les condicions que ell mateix determine i serà publicada en el Diari Oficial de la Generalitat Valenciana.  
3. El personal que no opte per la incorporació continuarà prestant serveis en el districte sanitari sota la direcció del director mèdic, a través del cap de servei o responsable de la unitat assistencial corresponent.  
4. Les places dels serveis d'assistència especialitzada que no es proveesquen pel sistema establert en l'apartat 1 anterior, i les funcions del quals no puguen ser realitzades pel personal que no opte per la incorporació directa, seran proveïdes pels procediments reglamentàriament establerts.  
Tercera  
El personal de quota i zona que es troba en situació d'excedència en algunes de les places afectades per les disposicions anteriors podrà optar al reingrés quan complesca els requisits que, amb aquesta finalitat, fixen els corresponents estatuts, en un lloc de treball vacant d'equip d'atenció primària o unitat d'assistència especialitzada, segons corresponga, en les condicions establertes reglamentàriament.  
Quarta  
El personal que es trobe en situació d'excedència i pertanga a qualsevol de les categories declarades a amortitzar en la disposició addicional vuitena d'aquesta norma, podrà optar pel reingrés al servei actiu per motiu de convocatòria de concurs de trasllats quan complesca els requisits que amb aquesta finalitat estableix l?estatut jurídic aplicable, en qualsevol de les places vacants de les noves categories que es creen en les condicions següents:  
El personal excedent en la categoria de Mestre/a Industrial podrà reingressar en la categoria de Tècnic/a de Manteniment.  
El personal excedent en la categoria de Bugader/a i Planxador/a podrà reingressar en la d'Empleat/-da de Bugaderia.  
DISPOSICIONS FINALS  
Primera  
S'autoritza el Conseller de Sanitat i Consum perquè dicte les disposicions necessàries per al desenvolupament d'allò establert en aquest decret.  
Segona  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 29 d'abril de 1991.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA  
ANNEX  
I. Places de naturalesa estatutària  
1. Grup A  
 Metge/a Gral. Equip d?Atenció Primària 41  
 Metge/a Pediatra Equip d'Atenció Primària 39  
 Metge/a de Documentació Clínica i Admissió 19  
 Psicòleg/a 2  
 Tècnic/a Funció Administrativa 39  
2. Grup B  
 ATS/DUE Equip d'Atenció Primària 188  
 Gestió Funció Administrativa 23  
 Enginyer/a Tècnic 1  
 Treballador/a Social (Assistent/a Social) 18  
3. Grup C  
 Grup Administratiu Funció Administrativa 35  
 Tècnic/a de Manteniment 20  
4. Grup D  
 Auxiliar Enfermeria Equip Atenció Primària 26  
 Auxiliar Administratiu/a Funció Admva. 554  
 Paleta 7  
 Fuster/a 4  
 Lampista 15  
 Fogoner/a 44  
 Mecànic/a 44  
 Electricista 38  
 Perruquer/a 2  
 Conductor/a 9  
 Locutor/a 5  
 Governant/a 21  
5. Grup E  
 Zelador/a 7  
 Empleat/da de Bugaderia 47  
 Total 1.248  
II. Places de naturalesa laboral  
1. Grup A  
 Tècnic/a Superior Salut Comunitària 27  
2. Grup B  
 Tècnic/a Mitja Salut Comunitària 16  
3. Grup C  
 Tècnic/a Salut Comunitària 10  
4. Grup D  
 Auxiliar Sanitari Salut Comunitària 21  
 Total 7  
 TOTAL OFERTA 1.322


Còpia Permalink ELI